Kuopion kaupunginkirjasto

Ompeluseurat Korjauspaja: Lastenvaatteiden korjaus & Kasvu
2025-01-15 14:00 - 19:00 (Europe/Helsinki) | Kuopion museon monitoimi- ja työpajatila, Museokatu 1, Kuopio, 70100, Suomi
Tule korjaamaan lastenvaatteita takaisin käyttöön! Harjoitellaan yhdessä paikkaamaan kuluneet housunpolvet ja muut kasvutarinat ompelukoneella tai käsin. Korjauspaja pidetään Kuopion museon monitoimi- ja työpajatilassa keskiviikkona 15.1. klo 14-19.
Teemasta riippumatta voit tulla kaikenlaisten korjaustöiden kanssa. Korjausaktiivit neuvovat korjaamisen alkuun.
Pajaan saa tulla ilman ennakkoilmoittautumista oman aikataulun mukaan. Paikan päältä löytyy ompelukoneita ja korjaamiseen paikkakankaita, lankoja ym. Voit tuoda käyttöön ja kiertoon myös omia materiaaleja.
Tällä kerralla korjauspajassa on käytettävissä myös Kuopion pääkirjaston saumuri. Lisäksi kirjasto on koonnut tapahtumakerralle aiheeseen liittyviä kirjavinkkejä, joihin voi tutustua.
KASVU – Anna Voutilainen-Veijosen sooloteos saksofonille leikittelee kansanmusiikin sävelkielillä pehmeän klassisen soinnin kanssa. Efektoidut ja luuppaavat saksofonisoundit vievät maailmaan, jossa alkukesän koivumetsä ja lapsen nauru ovat läsnä. Esitysaika klo 17.30.
Tän voi korjata. Korjataan tämä!
Tapahtuma on osa Kuopio250-juhlavuoden ohjelmistoa. Yhteistyössä Kuopion museo, Kuopion kaupunginkirjasto ja OMPELUSEURAT.
Ohjelmamuutokset ja täydennykset mahdollisia.
Lisätietoja OMPELUSEUROJEN Instagramista.
